text: En ung røver fik tilsyneladende præstationsangst eller lampefeber fredag morgen, da han forsøgte at begå røveri i Hobro Sparekasses afdeling i Bredgade i Nørager. Da han kom ind i pengeinstituttet råbte han ordet "røveri" flere gange, men da personalet ikke efterkom hans ønske om penge, måtte han stikke af med uforettet sag. Nordjyllands Politi i Himmerland er nu på stedet og sagen bliver, på trods af det noget aparte optrin, stadigvæk betragtet som et røveriforsøg.
summary: Hobro Sparekasses afdeling i Nørager blev fredag morgen udsat for et røveriforsøg. Den unge røver stak dog af uden udbytte, da personalet nægtede at udlevere penge.